 Ayatullah Udhma Sayyid Ali Khamenei, Kiongozi Muadhamu wa Mapinduzi ya Kiislamu leo asubuhi Jumatano ambayo imesadifiana na kukaribia tarehe 13 Aban Novemba 3 ambayo ni Siku ya Mwanafunzi na Siku ya Taifa ya Kupambana na Uistakbari wa Dunia nchini Iran, ameonana na maelfu ya wanafunzi wa shule za msingi, sekondari na vyuo vikuu na huku akitahadharisha kuhusiana na baadhi ya harakati hatari za kupotosha ukweli na mantiki ya kusimama imara ya Imam Khomeini quddisa sirruh na kusimama kidete taifa la Iran mbele ya Marekani katika fikra za vijana na vile vile kujaribu kupandikiza fikra potofu kuwa njia pekee ya kutatua matatizo ya nchi ni kufanya mazungumzo na kufikia mapatano na Marekani; amesisitiza kuwa: Kitu ambacho kinaweza kutatua matatizo ya nchi ni kuwa na moyo na fikra za kimapinduzi kwa maana ya kutawakali kwa Mwenyezi Mungu, kujiamini, ushujaa katika maamuzi na vitendo, busuri na muono wa mbali, kutekeleza kivitendo nasaha za Imam Khomeini quddisa sirruh, kuwa wabunifu, kuwa na matumaini mema na mustakbali, kutomwogopa adui na kutosalimu amri wala kumpigia magoti adui. 